b'\n_START_ARTICLE_\nSeal the Deal & Let\'s Boogie\n_START_SECTION_\nUdgivelse\n_START_PARAGRAPH_\nSeal the Deal & Let\'s Boogie blev udgivet p\xc3\xa5 CD, LP og som digitalt download._NEWLINE_Udover en almindelig CD-udgave med 13 numre, blev albummet ogs\xc3\xa5 udgivet i en deluxe-version. En limited edition blev ogs\xc3\xa5 udgivet. Denne udgave indeholder fire ekstra sange, hvoraf den ene er en liveudgave af "The Devil\xe2\x80\x99s Bleeding Crown", der blev optaget ved gruppens koncert i Tusind\xc3\xa5rsskoven.\n_START_SECTION_\nPriser\n_START_PARAGRAPH_\nVed P3 Guld vandt "For Evigt" prisen "\xc3\x85rets lytterhit", der bliver stemt af radiostationens lyttere via SMS. Det er den fjerde af gruppens sange, der har modtaget denne prisen,  efter "The Gardens Tale" (2007), "Maybellene i Hofteholder" (2009) og "Fallen" (2011)._NEWLINE_Ved Gaffa-prisen 2016 var albummet nomineret til "\xc3\x85rets danske udgivelse" og "\xc3\x85rets Danske Hard Rock-udgivelse", mens "For Evigt" var nomineret til "\xc3\x85rets Danske Hit". Gruppen vandt for b\xc3\xa5de "\xc3\x85rets Danske Hard Rock-udgivelse" og "\xc3\x85rets Danske Hit" samt fik prisen som "\xc3\x85rets Danske Band"._NEWLINE_Ved Echo Awards i 2017 var Volbeat nomineret til bedste internationale rockgruppe for albummet Seal the Deal & Let\'s Boogie, men prisen gik til Metallicas Hardwired...to Self-Destruct.'